**JAVNI POZIV**

**POLITIČNIM STRANKAM, DRUGIM ORGANIZACIJAM OBČANOV V OBČINI TER OBČANOM**

**ZA ODDAJO PREDLOGOV ZA IMENOVANJE**

**ČLANOV VOLILNIH ODBOROV**

Predsednica Državnega zbora Republike Slovenije je dne 20. 7. 2022 razpisala redne lokalne volitve (Uradni list RS, št. 97/22).

Redne lokalne volitve bodo potekale v nedeljo, 20. 11. 2022. Roki za izvedbo volilnih opravil začnejo teči v ponedeljek, dne 5. 9. 2022.

Politične stranke, druge organizacije občanov v občini ter občane pozivamo, da v skladu s tretjim odstavkom 37. člena Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12, 68/17 in 93/20 – odl. US), Občinski volilni komisiji Občine Renče-Vogrsko (v nadaljevanju: občinska volilna komisija)posredujejo do **vključno dne 15. 9. 2022** predloge za imenovanje volilnih odborov.

Volilni odbor sestavljajo predsednik in dva člana ter njihovi namestniki (skupaj 6 članov).

Predsednik in člani volilnega odbora ter njihovi namestniki se imenujejo izmed občanov, ki imajo stalno prebivališče v občini.

Predsednik, član volilnega odbora in njun namestnik ne more biti zakonec, oče, mati, otrok, sestra ali brat, posvojitelj ali posvojenec kandidata v volilni enoti, v kateri je ta volilni odbor imenovan, niti ne more živeti s kandidatom v zunajzakonski skupnosti ali registrirani istospolni partnerski skupnosti.

Predsednik, član volilnega odbora in njun namestnik ne more biti kandidat na volitvah, predstavnik list kandidatov oz. kandidata, niti zaupnik.

Oseba, imenovana v volilni odbor, je dolžna obvestiti pristojno občinsko volilno komisijo v treh dneh po javni objavi kandidatur oziroma list kandidatov o svojem sorodstvenem ali drugem razmerju s kandidatom.

Predlagatelj mora ob vložitvi predlogov za vsakega od kandidatov za predsednika in člana volilnega odbora oziroma njune namestnike priložiti njegovo **pisno izjavo, da soglaša z imenovanjem v volilni odbor**, in njegovo **pisno izjavo, da bo najpozneje v treh dneh** po javni objavi kandidatur oziroma list kandidatov obvestil pristojno volilno komisijo o sorodstvenem ali drugem razmerju s kandidatom.

Predsedniku, članu volilnega odbora in njunemu namestniku, ki je s kandidatom v sorodstvenem ali drugem razmerju, preneha funkcija v volilnem odboru, pristojna volilna komisija ga razreši in imenuje nadomestnega predsednika oziroma člana volilnega odbora ali njunega namestnika. Kandidat za nadomestnega predsednika volilnega odbora oziroma člana ali njunega namestnika mora priložiti pisno izjavo, da soglaša z imenovanjem v volilni odbor, in pisno izjavo o tem, da ni v sorodstvenem ali drugem razmerju.

Ob upoštevanju zgoraj navedenega vas pozivamo, da najkasneje do 15. 9. 2022 **pisne predloge skupaj s soglasjem in izjavo**, posredujete na naslov Občine Renče-Vogrsko, Občinska volilna komisija, Bukovica 43, 5293 Volčja Draga oziroma po elektronski pošti: info@rence-vogrsko.si.

Številka: 0411-0002/2022-1

Datum: 5. 9. 2022

**Patricij Bratuž**

**Predsednik občinske volilne komisije**

Priloga:

* predlog za člana volilnega odbora
* pisna izjava kandidata za imenovanje v volilni odbor